Nem bírt a címvédõvel, vb-6. lett a magyar kéziválogatott
Elveszítette utolsó mérkõzését a magyar férfikézilabda-válogatott a horvátországi világbajnokságon, ahol az 5. helyért vívott találkozón 28-25-re kikapott a címvédõ Németországtól.
-   Elégedett az ötödik hellyel a német kézikapitány
-   Puljezevics visszavonul, kapus kerestetik
-   A magyar férfikézi-válogatott vb-kerete
-   A férfikézilabda-vb további menetrendje
-   Kézilabda-BL a Viasat3-on és a Videán

Eredmény, férfikézi-vb, az 5. helyért:
Magyarország - Németország 25-28 (13-16)
Zágráb, 3000 nézõ
v.: Baum, Goralczyk (lengyel)
gól: Nagy L. 5, Császár 4/1,  Ilyés 4, Iváncsik T. 3, Mocsai 3, Gál 2, Iváncsik G. 2, Törõ 1/1, Zubai 1, illetve Kaufmann 8, Tiedtke 6, Glandorf 3, Jansen 3,  Müller 3, Klein 2, Strobel 2, Schöne 1
hetesek: 3/2, illetve 0/0
kiállítások: 0, illetve 4 perc

Minden idõk harmadik legjobb világbajnoki teljesítménye elõtt állt a magyar férfikézilabda-válogatott, amely az 1986-os ezüstérem és az 1997-es 4. hely után Horvátországban az 5. helyért meccselhetett. Igaz, az ellenfél a címvédõ Németország volt.

Ezúttal a sérült Eklemovics Nikola mellett ezúttal Katzirz Dávid maradt ki a keretbõl.

Jól kezdte a mérkõzést az együttes, a 12. percben 7-6-os vezetésnél azonban kicsit megtört a lendület. Támadásban nem jöttek be a megoldások, ami még rosszabb, védekezésben sem. Az utolsó válogatott mérkõzésén védõ Puljezevics alig találkozott a labdával, míg Kaufmann - aki alig-alig játszva 8 mérkõzésen 12 gólt szerzett - nekünk egy találkozón nyolcat vágott.

Ahogy Hajdu János szövetségi kapitány fogalmazott: "az ágyút középen egyedül hagytuk." Ugyan 7-11-nél a szakvezetés idõt kért, ám az nem bírta elviselni az együttes, hogy zsinórban hatot kapjon, s egyet sem lõjön.

Ez gyakorlatilag meg is határozta az elsõ félidõ hajráját, Császár idõntúli hetesével legalább az összképen lehetett szépíteni (13-16).

Nézzen még több képet a meccsrõl! Kattintson a képre!

A második félidõ elején Gál és Mocsai góljaival gyorsan közelebb lopakodott az együttes, ám egy újabb hatgólos, 1-7-es széria eldöntötte a mérkõzést.

Harcolt a magyar együttes, mindent megpróbált, még nyitott védekezésre is áttért, noha nem szokott ilyen formációt játszani. A 46. percre 23-19-nél még egyszer felébredt a közönség is, de az jelzés értékû volt, hogy csak a "Veletek vagyunk" zúgott, a "Gyõzni akarunk" nem.

Az utolsó hét percnek hatgólos elõnnyel vágott neki a német együttes, innen már csupán a csoda segíthetett volna, ami ezúttal nem következett be.

Nézzen még több képet a meccsrõl! Kattintson a képre!

A 28-25-ös német siker papírformának is mondható, a címvédõ magabiztosan nyerte meg az összecsapást. Együttesünk a 6. helyen zárta a világbajnokságot, azaz túlteljesítette a minimális célkitûzést, de elmaradt a szurkolói és talán saját elvárásától.

A mostani eredmény hatmillió forintot ér a csapatnak, amely ezt megelõzõen négyszer végzett a legjobb hatban: 1986-ban második, 1997-ben a negyedik, 1990-ben és 2003-ban a hatodik volt. A válogatott péntek délelõtt utazik haza.

Hajdu János szövetségi kapitány: "Egyértelmûen a fáradtság és a frissesség döntötte el az ötödik hely sorsát. Támadásban nem tudtuk megelõzni a német védõket, míg a mi védõfalunk rendre lemaradt az ágyúként lövõ Kaufmannról, aki sokkal pihentebb volt nálunk. Mindkét félidõben volt 4-5 perc, amikor sokat hibáztunk. Ezzel el is ment a meccs. A csapatban sok van, támadásban és védekezésben is vannak tartalékaink. Úgy hiszem, hogy már a jövõ évi ausztriai Eb-n meglepetést okozhatunk."

Heiner Brand német szövetségi kapitány: "Örülök, hogy jó mérkõzésen nyertünk, s gyõzelemmel fejeztük be a szereplésünket. Két meghatározó játékosunkra, Hensre és Krausra nem számíthattunk, de ennek ellenére jól játszottunk."

Nagy László: "Nem érdemeltük meg a gyõzelmet, mivel mindig futottunk az eredmény után. A németek jobban küzdöttek, elfáradtunk, mivel minden csapat cserélte, pihentette a játékosait, de ebbõl mi nem tudtunk profitálni. Több odafigyeléssel jobb meccs lehetett volna."

Elõzõ

-   1
-   2
-   3

Következõ